Botha en Williams weer in bokskryt | Nuus24
'Ek is gevra om geveg te verloor' – Botha Kaapstad – Die Suid-Afrikaanse bokser Francois Botha sal 'n tweede kans teen die Nieu-Seelandse rugbyster Sonny Bill Williams in die bokskryt kry.Volgens Rapport sal Botha en Williams mekaar in Desember in Suid-Afrika pak.Dit kom nadat Williams die 44-jarige Botha op 8 Februarie in Brisbane geklop het.Die geveg is ontsier toe dit vanaf 12 na 10 rondes verkort is en Williams met 'n eenparige puntebeslissing gewen hetBotha se promoter, Thinus Strydom, het gesê hy en Williams se agent, Khoder Nasser, het verlede Woensdag om 07:00 op ’n herontmoeting tussen die twee boksers ooreengekom."Nasser het my vroeg gebel en ingestem tot ’n geveg in Suid-Afrika," het Strydom bevestig."Daar is wel hierdie keer 'n paar voorwaardes, soos dat hulle drie maande voor die tyd en direk ná die geveg 'n monster vir opkikkertoetse wil stuur. Daarmee het ons nie 'n probleem nie," het Strydom gesê."Ons het voorlopig op Desember ooreengekom en moet nou ’n geskikte datum met die TV-maatskappye bespreek voordat ons die finale kontrak onderteken."Vir die jongste sportnuus volg Nuus24Sport op Twitter.– Sport24 Lees meer oor: sonny bill williams | boks VOLGENDE OP NUUS24X